Liberalul Ludovic Orban, candidat la funcția de primar general al Capitalei, a declarat, în cadrul testului de sinceritate de la emisiunea „Kilometrul 0” de la Digi 24, că a susținut proiectul Catedralei Mântuirii Neamului, deoarece acesta este „o expresie a fiinţei noastre”, iar fiecare mare oraș are o catedrală. În opinia sa, lucrările la lăcașul de cult ar trebui să fie încheiate până la 1 decembrie 2018, când România aniversează centenarul Marii Uniri.

Care e personalitatea ce va inspiră?

Am mulţi politicieni pe care i-am apreciat, de la Winston Churchill până la Ronald Reagan. Iar în politica internă, evident, Ionel Brătianu, Ion I. C. Brătianu.

Capitala europeană pe care aţi vrea s-o administraţi?

Viena, e cel mai uşor de administrat. Viena e pe primul loc ca şi calitate a vieţii dintre toate capitalele. Ar treb să învățăm să aplicăm multe din lucrurile care au fost făcute la Viena.

Aţi lucrat în 91-92 ca redactor la cotidianul Viitorul Românesc. Vă mai amintiţi articolul de debut?

Nu mai ţin minte. Am făcut multe anchete în stradă. Am făcut una cu societatea civilă și mi-am dat seama că mulţi nu înţelegeau foarte bine conceptul de societate civilă.

De ce aţi intrat în PNL?

Pentru că sunt liberal, atât ca atitudine cât şi din punct de vedere al culturii.

Credeți că Dacian Cioloş va fi premier şi după alegeri?

Asta va decide partidul care va câştigă alegerile. Am înțeles din declaratiile d-lui Cioloș că nu doreşte implicarea în politică.

Soluţia pentru câinii fără stăpân din Bucureșt care ar fi?

Eu nu omor câini. Nu mai vreau să văd câini în Bucureşti, dar nici hingheri. Voi găsi soluțiile potrivite.

Palatul Primăverii a fost deschis. Când va avea Bucureștiul şi un muzeu al comunismului?

Există un proiect de lege pentru înființarea acestui muzeu. În momentul în care se adopta o astfel de lege o voi sprijini.

Susţineţi un muzeu al Holocaustului în București?

Până în prezent nu am întâlnit o astfel de propunere. Dacă va exista o propunere, nu putem să negăm istoria, trebuie să ne aducem aminte de ororile din al Doilea Război Mondial.

Catedrala Mântuirii Neamului. E bine că e o prioritate a bisericii?

Cred că această catedrală trebuie terminată până la 1 decembrie 2018, când vom aniversa centenarul Unirii. Am susţinut acest proiect.

Nu vă e teamă că pierdeți voturi?

Nu cred că poţi pierde voturi pentru susţinerea realizării unor catedrale. E o expresie a fiinţei noastre.

Vă sfătuiţi cu președintele Iohannis?

Când îmi cere părerea, i-o ofer.

Când l-aţi văzut ultima dată?

După desemnarea mea ca şi candidat la funcția de primar general.

Consideraţi că o plecare a lui Dan Mihalache de la Cotroceni ajută echipei de acolo?

Este o decizie pe care trebuie să o ia preşedintele Iohannis.

Îi reproşaţi ceva președintelui Iohannis?

Nu am ce să-i reproşez. Aştept mai multă determinare, mai multă implicare şi o prezenţă un pic mai activă inclusivi în viața internă.